Ego Clerembaudus, dominus de Capis, notum facio presentibus et futuris quod dominus Thomas filius domini Roscelini de Lania dedit Deo et beate Marie et monialibus de Juleio ibidem Deo servientibus, pro Elisabeth filia sua ibi monialis facta, tria sextaria frumenti et tria avene in decima de Gii, annuatim percipienda ad magnam matreram, tali videlicet conditione quod nemo pro messem ante moniales de predicta decima in grangia mensurabit, laudente uxore sua Agnete et filiis suis Odone, Renaudo, Clarembaudo et filiabus suis Amelina, Adelina, Gila. Et ut hec elemosina perpetua et inconcessa permaneat, quia de feodo meo est, laudavi et sigillo meo confirmavi. Actum est hoc anno Domini millesimo ducentesimo secundo.